kardosdrur/scandi-wiki huggingface dataset:
Tony Crombie

Anthony John "Tony" Crombie (27. august 1925 i London, England – 18. oktober 1999) var en engelsk jazztrommeslager. 

Crombie brød igennem med Rock and roll orkesteret The Rockets efter at havde spillet jazz i en række år uden succes. I dette band medvirkede Shadows bassisten Jet Harris. Gruppen spillede i stil med Bill Haleys Comets , og var den første smag på rock i England. 

Crombie var også fast akkompagnatør på Ronnie Scotts Jazzklub i London, hvor han akompagnerede gæstende amerikanske jazzmusikere som Tony Bennett, Ella Fitzgerald, Ben Webster, Coleman Hawkins og Don Byas.

Eksterne links/kilder 
 Mindeside på jazzprofessional.com

Trommeslagere fra Storbritannien
Jazzmusikere fra England¨
Personer fra London
Jazztrommeslagere
Ronnie Stephenson

Ronnie Stephenson (26. januar 1937 i Sunderland, England – 8. august 2002) var en engelsk jazztrommeslager. 

Stephenson var en af de mest benyttede engelske jazztrommeslagere. Har spillet med bl.a. Sonny Rollins, Stan Getz, Roland Kirk, Benny Golson, Johnny Griffin, Wes Montgomery og Ella Fitzgerald etc. Han har også spillet med popmusikere såsom Shirley Bassey, Tom Jones, Engelbert Humperdinck, Matt Monro og Cilla Black.

Stephenson er også trommeslageren på James Bond soundtrackpladerne You Only Live Twice og Diamonds Are Forever.

Eksterne links/kilder 
 Ronnie Stephenson på drummerworld.com
 Ronnie Stephenson på Jazzprofessional

Musikere fra England
Trommeslagere fra Storbritannien
Jazzmusikere fra England
Jazztrommeslagere
Kenny Clare

Kenneth "Kenny" Clare (8. juni 1929 i London, England – 21. december 1984) var en engelsk jazztrommeslager.

Clare begyndte at spille trommer som teenager, og kom i 1949 med i Oscar Rabins populære radio-danseband. I 1954 begyndte Clare at spille med Jack Parnells band for senere at spille med Johnny Dankworth orkester. Han spillede med Dankworth indtil begyndelsen af 1960'erne, hvor han gik sammen med Ted Heath. I denne periode indspillede han også med et band, som han ledte sammen med en anden trommeslager, Ronnie Stephenson. Senere i 1960'erne blev han medlem af Clarke-Boland Big Band. 

Clare spillede og akkompagnerede både jazz- men også popmusikere som feks Tom Jones, som han ofte turnere sammen med. Han var studiemusiker , og spillede også en årrække med Clark-Boland big band, som en overgang samarbejdede med Dizzy Gillespie. Kenny Clare spillede også med den engelske big band leder Ted Heath. Han akkompagnerede også Ella Fitzgerald, Tony Bennett, Joe Pass og Cleo Laine.

Clare arbejdede også som sessionmusiker for engelsk Tv og film.

Eksterne kilder/henvisninger 

 Kenny Clare på drummerworld.com
 Kenny Clare på allmusic.com

Trommeslagere fra England
Jazzmusikere fra Storbritannien
Personer fra London
Jazztrommeslagere
Martin Drew

Martin Drew (født 11. februar 1944 i Northampton, England, død 29. juli 2010) var en engelsk jazztrommeslager.

Drew er nok bedst kendt for sit samarbejde med Oscar Petersons trio, som på det tidspunkt også bestod af Niels Henning Ørsted Pedersen. Martin Drew spillede også med den engelske tenorsaxofonist Ronnie Scotts gruppe.

Eksterne kilder/henvisninger 

 Officiel hjemmeside 
 Martin Drew på drummerworld.com
 

Trommeslagere fra England
Jazzmusikere fra England
Jazztrommeslagere
Musikere fra England
Personer fra Northampton
Tony Oxley

Tony Oxley (født 15. juni 1938 i Sheffield, England) er en engelsk avantgarde jazztrommeslager. Tony Oxley var en pioner indenfor den britiske free jazz, hvor i trioen Joseph Holbrooke spillede med guitaristen Derek Bailey og bassisten Gavin Bryars. Trioen startede med at spille konventionel jazz, men fra omkring 1965 begyndte trioen af spille en for datiden unik stil med fri improvisation. Oxley flyttede i 1966 til London, hvor han blev fast akkompagnatør på den berømte jazzklub Ronnie Scotts. Her akkompagnerede han gæstende amerikanske musikere som Bill Evans, Sonny Rollins, Stan Getz, Lee Konitz og Joe Henderson.

Oxley medvirkede på John Mclaughlins plade Extrapolation fra 1969, og har endvidere spillet med Gordon Beck. Han udgav sin første plade i eget navn i 1969 (The Baptised Traveler).

Oxley spiller en i en meget fri stil, og med sin egen særprægede teknik med et polyrytmisk præg.  Han spiller på et specielt opbygget trommesæt, som han selv har designet.

Tony Oxley etablerede med musikeren Evan Parker Incus Records i 1971, der hurtigt blev et af de førende uafhænige pladeselskaber indenfor free jazz musikken.

Eksterne kilder/henvisninger 

 Tony Oxley på The History of Jazz Music
 Biografi for Tony Oxley 
 Tony Oxley på NNDB
 Tony Oxley på artistsdirect.com
 Tony Oxley på allaboutjazz.com

Trommeslagere fra Storbritannien
Jazzmusikere fra England
Jazztrommeslagere
Personer fra Sheffield
Musikere fra England
Øllgaard Rådgivende Ingeniører A/S

Øllgaard Rådgivende Ingeniører A/S, oprindeligt G.R. Øllgaard, er et rådgivende ingeniørfirma med hovedsæde på Strandvejen 128 i Hellerup.

Virksomheden er grundlagt 1. maj 1902 af civilingeniør Georg R. Øllgaard (1868-1946), hvorefter det blev overtaget af civilingeniørerne Axel P.B. Øllgaard (1907-) og Erling Ravn (1916-). Nuværende adm. direktør er Birgit Øllgaard, mens Jørgen G. Øllgaard er bestyrelsesformand.

Øllgaard er blandt landets førende ingeniørvirksomheder inden for vandforsyning, og selskabet har igennem de sidste 100 år opført et utal af vandtårne og vandværker i Danmark. Derudover udfører Øllgaard projekteringsopgaver for en række danske kommuner og regioner.

Tidligere havde firmaet også en filial i Præstehaven 50 i Aarhus.

Referencer

Kilder 
 Danmarks ældste forretninger 1100-1911, Kraks Forlag 1950

Hellerup
Etableret i 1902
Ingeniørvirksomheder i Danmark
Strandvejen
Domus Medica

Domus Medica (latin for "lægernes hus"), oprindeligt Det Plessenske Palæ, er et tidligere adelspalæ i Kristianiagade 12 i København, som siden 1948 har været domicil for Den almindelige danske Lægeforening.

Historie 

Indtil 1944 betegnede Domus Medica Lægeforeningens hus i Amaliegade 5 i Frederiksstaden, tobaksspinder Ole Høgilds Gård, der var et rokokohus opført ved Nicolai Eigtved. Dette hus blev schalburgteret natten mellem den 7. og 8. juni 1944 og ikke genopført. Efter krigen blev Det Plessenske Palæ ombygget ved Holm & Grut til brug for Lægeforeningen.

Det Plessenske Palæ er det sidste adelspalæ, der blev opført i hovedstaden, og med 97 værelser et af de største. Det trefløjede, U-formede anlæg blev opført 1901-06 i nybarok stil af Gotfred Tvede for den pensionerede diplomat, baron Joseph von Plessen (1860-1912). Hovedindgangen findes i en cour d'honneur mod Kristianiagade, men palæet har også facade ud til Trondhjems Plads. Palæet er i tre etager, heraf en mezzanin, og krones af et mansardtag med sortglaserede tegl. Ved Holm & Gruts ombygning blev et antal kviste erstattet af ovenlysvinduer.

Den kendte baronesse og fotograf Varvara Hasselbalch voksede op i palæet i mellemkrigstiden.

Interiør 
Den store hall, hvortil man ankommer via palæets originale hovedindgang ud mod Kristianiagade, er belagt med et ternet marmorgulv. Herfra fører pragttrappen udført i marmor med et sirligt udformet smedejernsgitter og bronzegelænder. Trappen fører op til reposen og rotunden på beletagen (1. sal). Trappens underside og vægpartier er den dag i dag stadig beklædt med de originale lampetter og den originale stukudsmykning i nyrokokostil fra palæets opførelse.

Fra rotunden fører dørpartier med store fløjdøre ind til de øvrige saloner og biblioteket. Reposen og rotunden er stadig (med et par få undtagelser, nemlig lysekronen i rotunden og de kinesiske bojaner) beklædt med den originale stuk på vægge og lofter. Der står flere møbler fra husets opførelse i begge rum.

Forvekslingsmuligheder 
I 1700-tallet henviste "Det Plessenske Palæ" til et palæ i Frederiksholms Kanal 16-18, som i 1851-52 blev opdelt og helt ombygget ved H.C. Stilling. Det er nu Nationalmuseets Klunkehjem.

Også det senere Ole Haslunds Hus i Østergade er blevet kaldt Det Plessenske Palæ.

Kilder

Litteratur 
 Alice Maud Guldbrandsen, Fra adel- til lægestand: Domus Medica før 1948, 1995.

Østerbro
Bygninger, konstruktioner og anlæg i Københavns Kommune
Frederiksstaden
Forsvundne bygninger, konstruktioner og anlæg i København
Nicolai Eigtved
Edmund Jernside

Edmund 2. el. Edmund Jernside (født ca. 989, død 30. november 1016) var konge af England fra 23. april 1016 frem til sin død et halvt år senere. Han var søn af Ethelred den rådvilde og Aelgifu af York. Edward Bekenderen var hans halvbror. Han fik tilnavnet "Ironside" ("jernside") på grund af sine militære bedrifter.

I 1015 giftede Edmund sig med Ealdgyth. Efter farens død blev Edmund valgt til konge af befolkningen i London. Hans rival, Knud den store, havde større støtte end ham i resten af landet. 

Han havde to børn, som er kendt for eftertiden:
 Edward Aetheling (1016–1057)
 Edmund (født ca. 1017)

Knud den Store gik i land i England i maj 1016, og en række træfninger fandt sted i de følgende måneder, heriblandt slaget ved Brentford, hvor Edmund sejrede. I oktober under slaget ved Assandun led Edmund et så stort nederlag, at han måtte underskrive en trakt med Knud den Store, hvor Edmund fik lov at beholde Wessex, mod at det var klart, at den af dem som overlevede den anden skulle regere over hele England. Kort tid efter at denne aftale blev indgået døde Edmund, og det antages, at han blev myrdet. Ifølge traditionen, blev han dræbt ved at en rødglødende ildrager blev stukket op i tarmene mens han sad på toilettet. 

Han blev begravet i Glastonbury Abbey.

Angelsaksiske monarker
Helmut Haller

Helmut Haller (21. juli 1939 i Augsburg, Tyskland – 11. oktober 2012 i Augsburg, Tyskland) var en tysk fodboldspiller (angriber).

Han spillede 33 kampe for Vesttysklands landshold, hvori han scorede 13 mål. Han deltog ved tre VM-slutrunder, (1962, 1966 og 1970), hvoraf 1966-slutrunden viste sig som den mest succesfulde. Her nåede vesttyskerne finalen mod værterne England, hvor Haller scorede det første mål i kampen, der dog blev tabt 2-4.

Haller spillede på klubplan i flere omgange for FC Augsburg i sin fødeby. På højden af sin karriere var han dog udlandsprofessionel i den italienske Serie A, hvor han repræsenterede både Bologna og Juventus. Han vandt det italienske mesterskab med begge klubberne.

Titler 
Serie A
 1964 med Bologna
 1972 og 1973 med Juventus

Referencer 

Fodboldspillere fra Tyskland
Fodboldspillere fra FC Augsburg
Fodboldspillere fra Bologna FC
Fodboldspillere fra Juventus F.C.
Personer fra Augsburg
Deltagere ved verdensmesterskabet i fodbold 1962
Deltagere ved verdensmesterskabet i fodbold 1966
Deltagere ved verdensmesterskabet i fodbold 1970
Tolstrup Kirke

Tolstrup Kirke er navnet på flere danske kirker:
 Tolstrup Kirke (Horsens Kommune) – en kirke i Tolstrup Sogn i Horsens Kommune
 Tolstrup Kirke (Brønderslev Kommune) – en kirke i Tolstrup Sogn i Brønderslev Kommune
Torslev Kirke

Torslev Kirke er navnet på flere danske kirker:
 Torslev Kirke (Frederikshavn Kommune) – en kirke i Torslev Sogn i Frederikshavn Kommune
 Torslev Kirke (Jammerbugt Kommune) – en kirke i Torslev Sogn i Jammerbugt Kommune
Voer Kirke

Voer Kirke er navnet på flere danske kirker:
 Voer Kirke (Brønderslev Kommune) – en kirke i Voer Sogn i Brønderslev Kommune
 Voer Kirke (Norddjurs Kommune) – en kirke i Voer Sogn i Norddjurs Kommune
Karlby Kirke

Karlby Kirke er navnet på flere danske kirker:
 Karlby Kirke (Norddjurs Kommune) – en kirke i Karlby Sogn i Norddjurs Kommune
 Karlby Kirke (Syddjurs Kommune) – en kirke i Krogsbæk Sogn i Syddjurs Kommune
Almind Kirke

Almind Kirke kan henvise til flere kirker i Danmark:
 Almind Kirke (Kolding Kommune), Almind Sogn, Kolding Kommune
 Almind Kirke (Viborg Kommune), Almind Sogn, Viborg Kommune
The Joy Formidable

The Joy Formidable er et alternative rock-band fra Wales, Storbritannien.

Eksterne henvisninger 

 

Musikgrupper fra Storbritannien
Etta James

Jamesetta Hawkins (25. januar 1938 – 20. januar 2012), bedre kendt som Etta James, var en amerikansk sangerinde der genremæssigt bevægede sig indenfor blues, rhythm and blues, rock and roll, soul, gospel og jazz. Hun startede sin karriere i midten af 1950'erne og er bedst kendt for hits som "Dance With Me, Henry", "At Last", "Tell Mama" og "I'd Rather Go Blind". Hun kæmpede med et stofmisbrug, men begik musikalsk comeback med albummet The Seven Year Itch i slutningen af 1980'erne.

Hun anses for at have bygget bro mellem rhythm and blues og rock and roll og har vundet seks Grammy-priser og 17 Blues Music Awards. Hun blev optaget i Rock and Roll Hall of Fame i 1993, Blues Hall of Fame i 2001 og Grammy Hall of Fame i både 1999 and 2008. Rolling Stone placerede hende som nr. 28 på deres liste over "100 Greatest Singers of All Time" og som nr. 62 på listen over "Greatest Artists of All Time".

Etta James blev diagnosticeret med leukæmi i 2010, og døde som følge af komplikationer fra sygdommen den 20. januar 2012 på et hospital i Riverside i Californien i en alder af 73 år.

Kilder

Eksterne henvisninger 

 
 Tim Jonze, "Etta James, blues icon, dies aged 73" , The Guardian, January 20, 2012.
 

Musikere fra USA
Sangere fra USA
Personer fra Los Angeles
Sigfried Held

Sigfried Held (født 7. august 1942 i Freudental, Tyskland (i dag Tjekkiet)) er en tidligere tysk fodboldspiller (angriber) og -træner.

Han spillede 41 kampe for Vesttysklands landshold, hvori han scorede fem mål. Han deltog ved både VM i 1966 i England og VM i 1970 i Mexico, hvor tyskerne vandt henholdsvis sølv og bronze.

Held spillede på klubplan primært for Kickers Offenbach og Borussia Dortmund. Han spillede i alt 442 kampe i Bundesligaen.

Efter sit karrierestop har Held begået sig som træner. Han har blandt andet stået i spidsen for klubber som Schalke 04, Dynamo Dresden og tyrkiske Galatasaray, lige som han har haft ansvaret for både Islands, Maltas og Thailands landshold.

Referencer

Eksterne henvisninger

Fodboldspillere fra Tyskland
Fodboldspillere fra Kickers Offenbach
Fodboldspillere fra Borussia Dortmund
Fodboldspillere fra KFC Uerdingen
Fodboldtrænere fra Tyskland
Deltagere ved verdensmesterskabet i fodbold 1966
Deltagere ved verdensmesterskabet i fodbold 1970
Inara George

Inara George (født 4. juli 1974) er en singer/songwriter fra USA.

Diskografi

Solo
 2005: All Rise (Everloving)
 2008: An Invitation (with Van Dyke Parks) (Everloving)
 2009: Accidental Experimental(Everloving)
 2018: Dearest Everybody

med The Bird and the Bee
 2006: Again and Again and Again and Again
 2007: The Bird and the Bee
 2007: Please Clap Your Hands
 2008: One Too Many Hearts
 2009: Ray Guns Are Not Just the Future
 2010: Interpreting the Masters Volume 1: A Tribute to Daryl Hall and John Oates
 2015: Recreational Love
 2019: Interpreting the Masters, Volume 2: A Tribute to Van Halen

med The Living Sisters
 2010: Love To Live
 2013: Run for Cover
 2014: Harmony is Real: Songs for a Happy Holiday

med Lode
 1996: Legs & Arms

med Merrick
 2001: Merrick
 2001: Drive Around a Lot Hard and Fast Driving Club

Soundtrack
 1999: The Minus Man (Music from the Shooting Gallery Motion Picture)
 2012: Harem (Songs from the Movie That's What She Said)

Andre optrædender 
 1997: Trouble from the 'Rock and Roll Doctor' tribute to Lowell George
 2002: I'll Watch Your Life to See – Wendel
 2005: Warnings/Promises – Idlewild
 2005: Just Before Dark – Mike Viola
 2006: Immune to Gravity – MOTH
 2007: Make Another World – Idlewild
 2008: Join the Band – Little Feat
 2009: Dark Touches – Har Mar Superstar
 2009: I Told You I Was Freaky – Flight of the Conchords
 2009: "He Needs Me" – Documentary "All You Need Is Klaus", "Voorman & Friends – A Sideman's Journey"
 2011: Penny Loafers from Daedelus album Bespoke
 2012: Love is a Four Letter Word – Jason Mraz
 2017: Concrete and Gold – Foo Fighters
 2017: Future Friends – Superfruit
 2018: How High (single) – Kneebody
 2020: I’ll Be Your Sunny Day on The Tango Bar – Greg Copeland

Musikere fra USA
Klaus Fichtel

Klaus Fichtel (født 19. november 1944 i Castrop-Rauxel, Tyskland) er en tidligere tysk fodboldspiller (forsvarer).

Han spillede i sammenlagt 19 sæsoner for Schalke 04, og var desuden i fire år tilknyttet Werder Bremen. I alt nåede han at spille 552 kampe i Bundesligaen, og var i den sidste 43 år og seks måneder gammel, hvilket på daværende tidspunkt var rekord.

Fichtel spillede desuden 23 kampe for Vesttysklands landshold, hvori han scorede ét mål. Han var en del af det vesttyske hold der vandt bronze ved VM i 1970 i Mexico, og spillede fem af holdets seks kampe under turneringen.

Referencer 

Fodboldspillere fra Tyskland
Deltagere ved verdensmesterskabet i fodbold 1970
Fodboldspillere fra FC Schalke 04
Fodboldspillere fra Werder Bremen
Personer fra Nordrhein-Westfalen
The Pork Dukes

The Pork Dukes er et punk-band fra Storbritannien.
Groppen bestod oprindeligt at tvillingebrødrene og Colin Goldring (vokal / rytmeguitar) og Stewart Goldring (guitar / baggrundsvokal) under pseudonymerne Vilos og Horrendus Styles, samt Scabs (aka Rick Kemp fra Steeleye Span) (basguitar), Germun LePig (aka Nigel Pegrum, også fra Steeleye Span og tidligere i Gnidrolog) (trommer) (senere erstattet med Bonk aka. Rocky Rhythm) og Mack E. Valley (keyboard). Han blev senere erstattet af Guardian Angel mens de indspillede det andet album.

Diskografi 
 Pink Pork (1977)
 Pig Out of Hell (1978)
 Pig In A Poke (1979)

Eksterne henvisninger 

Musikgrupper fra Storbritannien
Musikgrupper fra 1976
Brudeferden i Hardanger

Brudeferden i Hardanger er en norsk film fra 1926, efter historien Marit Skjølte af Kristofer Janson. Filmen er restaureret og bevaret.

Filmen var instrueret og produceret af Rasmus Breistein, og blev fotograferet og klippet af Gunnar Nilsen-Vig.

Filmen fortæller historien om Marit Skjølte, som af kærlighed til Anders bliver i Norge da hendes forældre emigrerer til Amerika. Anders og Marit forlover sig, før han rejser væk på arbejde i nogen år. Da han kommer igen har han forlovet sig med den rige Kari Bjørve, noget Marit først får at vide på deres bryllupsdag, og hendes store drøm om lykken bliver knust.
Der går mange år, og vi møder igen Marit som en velstående enke som bor sammen med sine to børn, Eli og Vigleik. Anders har mistet sin kone, og modgang og ulykke har gjort ham til en fattig mand, som bor på en husmannsplass sammen med sin eneste søn Bård.
Marit elsker fortsat Anders, men er for stolt til at vise det, men til sidst sker der noget som bryder skellet mellem de to, da der opstår kærlighed mellem Eli og Bård.

Filmen blev i 1999 lanceret i en nyrestatureret version, med ny musik baseret på den originale spillelistene, skrevet af Halldor Krogh.

I 2007 blev endnu en ny version lanceret, denne gang på DVD, og et par hundrede meter længere.

Rolleliste 
Aase Bye - Marit Skjølte som ung 
Gunhild Schytte-Jacobsen - Marit Skjølte som gammel 
Henry Gleditsch - Anders Bjåland som ung 
Alfred Maurstad - Vigleik, Marits søn 
Annik Saxegaard - Eli, Marits datter 
Oscar Larsen - Anders Bjåland som gammel 
Martin Fiksen - Bård, Anders Bjålands søn 
Dagmar Myhrvold - Kari Bjørve 
Vilhelm Lund - Tore Skjølte 
Henny Skjønberg - Tores mor 
Gustav Berg-Jæger - præsten 
Edel Johansen
Emma Juel 
Ole Leikvang 
Rasmus Rasmussen
Ernst Sem-Johansen

Eksterne henvisninge r
 

Norske film fra 1926
Stumfilm fra Norge
Film i sort-hvid
Film instrueret af Rasmus Breistein
Dramafilm fra Norge
Wavves

Wavves er et støj rock/surf-band fra USA.

Diskografi 
 Wavvves (2009)

Musikgrupper fra USA
Maps & Atlases

Maps & Atlases er et rock-band fra Chicago i Illinois USA. Bandet blev dannet i 2004, og består af musikerne Erin Elders, Shiraz Dada, Chris Hainey, og Dave Davison.

Diskografi 

Musikgrupper fra USA
Musikgrupper fra 2004
Reinhard Libuda

Reinhard Libuda (10. oktober 1943 – 25. august 1996) var en tysk fodboldspiller (højre midtbane).

Han spillede primært for Schalke 04, hvor han var tilknyttet i sammenlagt elleve sæsoner. Han repræsenterede også Schalkes ærkerivaler Borussia Dortmund, ligesom han havde et udlandsophold hos RC Strasbourg i Frankrig. Med Dortmund triumferede han i 1966 i Pokalvindernes Europa Cup, mens det med Schalke i 1972 blev til sejr i DFB-Pokalen.
 
Libuda spillede desuden 26 kampe for Vesttysklands landshold, hvori han scorede tre mål. Han var en del af det vesttyske hold der vandt bronze ved VM i 1970 i Mexico, og spillede fem af holdets seks kampe under turneringen.

Titler 
Pokalvindernes Europa Cup
 1966 med Borussia Dortmund

DFB-Pokal
 1972 med Schalke 04

Referencer 

Fodboldspillere fra Tyskland
Fodboldspillere fra FC Schalke 04
Fodboldspillere fra Borussia Dortmund
Fodboldspillere fra RC Strasbourg
Deltagere ved verdensmesterskabet i fodbold 1970
Bernd Patzke

Bernd Patzke (født 14. marts 1943 i Berlin, Tyskland) er en tidligere tysk fodboldspiller (forsvarer) og -træner.

Han spillede for blandt andet 1860 München og Hertha Berlin i hjemlandet samt belgiske Standard Liège. Med 1860 München vandt han i 1966 det tyske mesterskab.

Patzke spillede desuden 24 kampe for Vesttysklands landshold. Han var en del af det vesttyske hold der vandt sølv ved VM i 1966 i England og bronze ved VM i 1970 i Mexico.

Referencer 

Fodboldspillere fra Tyskland
Deltagere ved verdensmesterskabet i fodbold 1966
Deltagere ved verdensmesterskabet i fodbold 1970
Fodboldspillere fra Standard Liège
Fodboldspillere fra 1860 München
Fodboldspillere fra Hertha BSC Berlin
Fodboldtrænere fra Tyskland
Personer fra Berlin
Cafe X

Cafe X er en norsk krimifilm fra 1928.

Filmen er instrueret af Walter Fyrst, som også skrev manuskriptet og ledede produktionen gennem sit selskab Fürst-film.

Filmen fortæller om hvordan journalisten Karl Kraft opklarer en sag med storstilet våpen- og ammunitions smugling i Oslo. Undervejs i efterforskningen træffer han servitricen Lilly, som er involvert i affæren. Kraft får Lilly på bedre tanker, og efter at smuglerbanden er afsløret ender de to  som et par.

En længere slagsmålscene blev blev klippet væk fra filmen filmen.

Medvirkende
Tove Tellback - Lilly 
Bengt Djurberg - Karl Kraft, journalist 
Ellen Isefiær - Journalist på Dagsavisen 
Harald Steen - Pålsen, cafevært 
Egil Hjorth-Jenssen - Enok Sørensen, tjener
Nicolai Johannsen - Slagteren, smuglerkaptajn 
Kaare Bertrand 
Signe Heide Steen - Fru Hansen 
Hans Erichsen - Harmonikaspiller 
Reidar Roy - En smugler

Eksterne henvisninger 
 

Norske film fra 1928
Stumfilm fra Norge
Film i sort-hvid
Dramafilm fra Norge
Kriminalfilm fra Norge
Axel Reedtz-Thott

Axel Reedtz-Thott er det anvendte navn om flere personer:

 Axel Reedtz-Thott (officer) (1842-1916) – dansk baron, godsejer og officer (Frederik Axel Ludvig August Reedtz-Thott)
 Axel Reedtz-Thott (politiker) (1920-1973) – dansk baron, godsejer, direktør og politiker, medlem af Folketinget (Axel Gustav Tage Reedtz-Thott)
Den glade enke i Trangvik

Den Glade enke i Trangvik er en norsk stumfilm fra 1927. Den er instrueret og manuskriptet er skrevet af Harry Ivarson. Han lavede manuskriptet baseret på stof fra satiremagasinet Trangviksposten af Jacob Hilditch.

Eksterne henvisninger 
 

Norske film fra 1927
Stumfilm fra Norge
Film i sort-hvid
Dramafilm fra Norge
Axel Reedtz-Thott (officer)

Frederik Axel Ludvig August baron Reedtz-Thott (12. oktober 1842 på Gavnø – 12. november 1916 i København) var en dansk officer og godsejer. Han var far til Tage Reedtz-Thott, far til Julie von Scholten.

Han var søn af kammerherre, lensbaron Otto Reedtz-Thott og hustru Julie f. Fønss, blev ritmester, hofjægermester, Ridder af Dannebrog og Dannebrogsmand og modtog Medaljen for Druknedes Redning. Han ejede herregården Biskopstorp.

Han var gift med Sophie Magdalene, født baronesse Berner-Schilden-Holsten (9. juli 1856 på Ulriksholm – 1928), datter af kammerherre, baron Gustav Alexander Berner-Schilden-Holsten (død 1889) og hustru f. baronesse Holsten (død 1906).

Kilder 
 Kraks Blaa Bog 1910

Eksterne henvisninger 
 

Axel 1
Riddere af Dannebrog
Godsejere fra Danmark
Personer i Kraks Blå Bog (afdøde)
Baroner fra Danmark
Kavaleriofficerer fra Danmark
Danskere i 1800-tallet
Danskere i 1900-tallet
Hofjægermestre fra Danmark